આપણો એ અકીદો અને યકીન છે કે આ સમયે આપણા ઝમાનાના ઈમામ, ખુદાની હુજ્જત, અલ્લાહના વલી, અલ્લાહના ખલીફા, સમગ્ર કાએનાતમાં ખુદાના પ્રતિનિધિ હુજ્જત ઈબ્નિલ હસન અલ અસ્કરી (અ.સ.) છે. આપ (અ.સ.) ઈમામત અને હિદાયતના સિલસિલાની બારમી અને અંતિમ કડી છે. તેઓમાં પ્રથમ ઈમામ અમીરુલ મોઅમેનીન અલી ઈબ્ને અબી તાલિબ (અ.સ.) છે. આપ (અ.સ.) હઝરત ફાતેમા ઝહરા (સ.અ.)ના અગીયારમાં અને સય્યદુશશોહદા હઝરત ઈમામ હુસૈન (અ.સ.)ના નવમાં ફરઝંદ છે. આપ (અ.સ.)ની વાલેદા જનાબે નરજીસ ખાતુન (સ.અ.) છે અને આપના પિતા હઝરત ઈમામ હસન અસ્કરી (અ.સ.) છે. આપ (અ.સ.)ની વિલાદત 15મી શાબાન હિજરી સન 255માં ઈરાકના સામર્રા શહેરમાં શુક્રવારના દિવસે સવારના સમયે થઈ. આપ (અ.સ.)ના મુબારક કદમોની બરકત થકી કાએનાત નૂરથી પ્રકાશિત થઈ ગઈ.